უნივერსიტეტის ღონისძიებების პორტალი

ილიაუნის ავსტრიულ ბიბლიოთეკაში პროფესორ მარკ-გეორგ დერმანის საჯარო სემინარები გაიმართება
2024-05-27 19:00 - 2024-05-29 20:00 (Asia/Dubai)
27 და 29 მაისს ილიას სახელმწიფო უნივერსიტეტის ავსტრიულ ბიბლიოთეკაში Erasmus+-ის აკადემიური მობილობის ფარგლებში გაიმართება ჰუმბოლტის უნივერსიტეტის პროფესორის მარკ-გეორგ დერმანის საჯარო სემინარები.
სემინარზე დასწრება საინტერესო იქნება ლიტერატურათმცოდნეობის მიმართულების სტუდენტებისა და მკვლევრებისთვის, ასევე ლიტერატურის თეორიით დაინტერესებული ნებისმიერი პირისთვის.

27 მაისი, 19:00 საათი – “Roman Jakobson’s Linguistics and Poetics“ („რომან იაკობსონის ლინგვისტიკა და პოეტიკა“)

მნიშვნელოვანია, რომ დამსწრეებს წინასწარ ჰქონდეთ წაკითხული რომან იაკობსონის ტექსტი:

https://drive.google.com/file/d/1MLNjDdFvUsivAIviCULJxLFBPMKbqc3x/view?usp=sharing

სამუშაო ენა: ინგლისური

29 მაისი, 19:00 საათი – „Werther in aller Welt. Goethes Roman als Modell für eine transnationale Perspektive auf Literatur“ („ვერთერი მთელს მსოფლიოში. გოეთეს რომანი ტრანსნაციონალური პერსპექტივიდან“)

სამუშაო ენა: გერმანული

მარკ-გეორგ დერმანი გერმანული ლიტერატურის ინსტიტუტის პროფესორი და დირექტორია ჰუმბოლტის უნივერსიტეტში (ბერლინი). მისი კვლევის სფეროებია ეპოსის ისტორია, ლიტერატურისა და ჰუმანიტარულ მეცნიერებათა ურთიერთმიმართებები, ლიტერატურა და ისტორია, ანტიკურობის რეცეფცია ლიტერატურაში, კულტურის ტრანსფერი ინგლისსა და გერმანიას შორის.
მომხსენებლის შესახებ ინფორმაცია შეგიძლიათ იხილოთ აქ: Prof. Dr. Mark-Georg Dehrmann — Institut für deutsche Literatur (hu-berlin.de)
სამუშაო ენები: ინგლისური, გერმანული
დრო: 27 მაისი, 29 მაისი, 19:00 საათი
ადგილმდებარეობა: ილიას სახელმწიფო უნივერსიტეტის ავსტრიული ბიბლიოთეკა (S507), გ. წერეთლის ქ. N3
დასწრება თავისუფალია.

„წარმატებული ადამიანების 8 ჩვევა“ - საჯარო ლექცია
2024-05-28 15:00 - 17:00
28 მაისს, 15:00 საათზე, ილიას სახელმწიფო უნივერსიტეტის ავსტრიული ბიბლიოთეკაში პროფესორ ფილიპ კიმის ორგანიზებით გაიმართება აქცია „წარმატებული ადამიანების 8 ჩვევა“.
ლექციაზე ამერიკელი პროფესორები სხვადასხვა უნივერსიტეტიდან დამსწრე საზოგადოებას გაუზიარებენ ჩვევებსა და ფილოსოფიას, რაც მათ წარმატების მიღწევაში ეხმარება.
დისკუსია გაიმართება „მრგვალი მაგიდის/მუსიკალური სკამების“ ფორმატში, სადაც სპიკერები განლაგდებიან 4 მაგიდასთან (თითოეულ მაგიდასთან – 2 სპიკერი). დისკუსიის მონაწილეები კი შეიკრიბებიან თითოეული მაგიდის ირგვლივ და მომდევნო 15 წუთის განმავლობაში მოუსმენენ სპიკერების საინტერესო პრეზენტაციებს, დაუსვამენ მათ კითხვებს ან გაუზიარებენ კომენტარებს. ამის შემდეგ დისკუსიის მონაწილეები გადაინაცვლებენ მომდევნო მაგიდასთან. მრგვალი “მაგიდის/მუსიკალური სკამების” დისკუსიისთვის განკუთვნილი იქნება 60-90 წუთი, ხოლო დარჩენილი 30 წუთი კითხვა-პასუხის ნაწილს დაეთმობა.
სპიკერები:

ანჰუა ჩენი ბოსტონი დოქტორობის კანდიდატი, ჰარვარდის უნივერსიტეტი
ენი შენ ჰუანგი ბოსტონი დოქტორობის კანდიდატი, მასაჩუსეტსის ტექნოლოგიური ინსტიტუტი; ფულბრაიტის სტიპენდიანტი
ბამჯუნ პარკი ვაშინგტონი მერილენდის უნივერსიტეტი, სტომატოლოგია
ჩერისა შანგი ბოსტონი ჰარვარდის უნივერსიტეტი
ჯეი ჰონგ ჩუ ბოსტონი ჰარვარდის უნივერსიტეტი
ჯეს ჩი ფილადელფია ჰარვარდის უნივერსიტეტი, ბოსტონის უნივერსიტეტის მედიცინის დოქტორი
ჯონ ვუ ვაშინგტონი დოქტორი, ჯონს ჰოპკინზის უნივერსიტეტი
ლიდია ჰე ვაშინგტონი დოქტორი, მერილენდის უნივერსიტეტი
ფილიპ კიმი ფილადელფია ჰარვარდი, ოქსფორდი, პენსილვანიის უნივერსიტეტის დოქტორობის კანდიდატი

სამუშაო ენა: ინგლისური
დრო: 28 მაისი, 15:00 საათიდან 17:00 საათამდე
ადგილმდებარეობა: ილიას სახელმწიფო უნივერსიტეტის ავსტრიული ბიბლიოთეკა (S507), გ. წერეთლის ქუჩა N3
დასწრება თავისუფალია.

პროფესორ სულხან მუხიგულაშვილისა და ასისტენტ-პროფესორ მარიამ მანჯიკაშვილის საჯარო მოხსენებები
2024-05-31 17:00 - 18:00
31 მაისს ილიას სახელმწიფო უნივერსიტეტის T302 აუდიტორიაში ტექნოლოგიის სკოლის გაზაფხულის სემესტრის ყოველკვირეული სემინარის ფარგლებში პროფესორი სულხან მუხიგულაშვილი და ასისტენტ-პროფესორი მარიამ მანჯიკაშვილი წაიკითხავენ საჯარო მოხსენებებს.

17:00 საათზე პროფესორი სულხან მუხიგულაშვილი წაიკითხავს მოხსენებას „პერიოდული ამოცანა მაღალი რიგის გადახრილ არგუმენტებიანი დიფერენციალური განტოლებებისთვის“.

18:00 საათზე ასისტენტ-პროფესორი მარიამ მანჯიკაშვილი წაიკითხავს მოხსენებას „არაოსცილაციურობის აუცილებელი და საკმარისი პირობები მეოთხე რიგის წრფივი ჩვეულებრი დიფერენციალური განტოლებებისთვის“.

სამუშაო ენა: ქართული
დრო: 31 მაისი, 17:00 და 18:00 საათი ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის გამზ. N3/5
დასწრება თავისუფალია.

„ბაღი და მშობლები” - ვებინარების ციკლი „საუკეთესო პრაქტიკა“
2024-06-06 12:00 - 14:00
6 ივნისს, 20:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ვებინერების ციკლის მესამე შეხვედრა თემაზე „ბაღი და მშობლები”.
ისაუბრებენ

მირანდა სურმანიძე, ბათუმის N21 საბავშვო ბაღის მეთოდისტი
ნინო თურმანიძე, ხელვაჩაურის საბავშვო ბაღების გაერთიანების მეთოდოლოგიური სამსახურის ხელმძღვანელი

შეხვედრა გაიმართება ბავშვის განვითარების ინსტიტუტის ფეისბუქის გვერდზე.
2024

„ბაღი და მშობლები” - ვებინარების ციკლი „საუკეთესო პრაქტიკა“
2024-06-06 20:00 - 21:00
6 ივნისს, 20:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ვებინერების ციკლის მესამე შეხვედრა თემაზე „ბაღი და მშობლები”.
ისაუბრებენ

მირანდა სურმანიძე, ბათუმის N21 საბავშვო ბაღის მეთოდისტი
ნინო თურმანიძე, ხელვაჩაურის საბავშვო ბაღების გაერთიანების მეთოდოლოგიური სამსახურის ხელმძღვანელი

შეხვედრა გაიმართება ბავშვის განვითარების ინსტიტუტის ფეისბუქის გვერდზე.

სურსათის უვნებლობის მსოფლიო დღე და სტუდენტური კონკურსი
2024-06-07 12:00 - 13:00
7 ივნისს, 12:00 საათზე, ილიას სახელმწიფო უნივერსიტეტის G106 აუდიტორიაში გაიმართება სურსათის უვნებლობის მსოფლიო დღესთან დაკავშირებული მოხსენებათა ციკლი, რომლის მიზანია საზოგადოების ყურადღება გაამახვილოს სურსათის უვნებლობის მნიშვნელობაზე ადამიანის ჯანმრთელობის და კეთილდღეობის თვალსაზრისით როგორც ხანმოკლე, ისე გრძელვადიან პერსპექტივაში.
წელს სურსათის უვნებლობის მსოფლიო დღის თემაა: „სურსათის უვნებლობა: მოემზადე მოულოდნელობებისთვის“.
ამავე ღონისძიების ფარგლებში გაიმართება სტუდენტური კონკურსი – „რატომ არის მნიშვნელოვანი: რა საკვებს ვიღებ?“. კონკურსის მიზანია სურსათის უვნებლობის და ჯანმრთელობის ურთიერთკავშირის შესახებ ცნობიერების ამაღლება და სტუდენტებში კვლევის წახალისება.
კონკურსში მონაწილეობისთვის სტუდენტმა უახლეს სამეცნიერო შრომებზე დაყრდნობით უნდა მოამზადოს სამეცნიერო ესე და საორგანიზაციო კომიტეტის მიერ შერჩევის შემთხვევაში წარადგინოს პრეზენტაციის სახით სურსათის უვნებლობის მსოფლიო დღეს.
კონკურსის პირობები:
კონკურსში მონაწილეობა შეუძლია საქართველოს უმაღლესი სასწავლებლების საბაკალავრო, სამაგისტრო საფეხურის და ერთსაფეხურიანი სამედიცინო პროგრამის სტუდენტს. სტუდენტმა უნდა მოამზადოს ესეი ქართულად ან ინგლისურად (2-4 გვ.) და არა უგვიანეს 25 მაისამდე გამოგზავნოს ელექტრონულ მისამართზე: tamar_khocholava@iliauni.edu.ge
კონკურსის ეტაპები:

ესეს გამოგზავნა;
ღონისძიების საორგანიზაციო ჯგუფის მიერ ესეის აკადემიური კეთილსინდისიერების შემოწმება;
წარმოდგენილი ნაშრომების შეფასება ღონისძიების საორგანიზაციო ჯგუფის მიერ და რამდენიმე საუკეთესოს შერჩევა.
მეორე ეტაპზე შერჩეულ ყველა ესეის ავტორს გადაეცემა მონაწილეობის სერტიფიკატი;
საუკეთესო ესეების ავტორები სურსათის უვნებლობის მსოფლიო დღეზე წარადგენენ ნაშრომებს;
სურსათის უვნებლობის დღეს შეირჩევა 3 საუკეთესო ესეს ავტორი და დაჯილდოვდებიან (დიპლომები, სამახსოვრო საჩუქრები).

სამუშაო ენა: ქართული
დრო: 7 ივნისი, 12 საათი
ადგილმდებარეობა: ილიას სახელმწიფო უნივერსიტეტი, G106 აუდიტორია, გ. წერეთლის ქუჩა N1
დასწრება თავისუფალია.
2024 წელი

ილიაუნის ასოცირებული პროფესორის, მურმან მარგველაშვილისა და ტექნოლოგიის სკოლის მოწვეული ლექტორის, დავით ჩხაიძის საჯარო ლექციები
2024-06-07 17:00 - 19:00
7 ივნისს ილიას სახელმწიფო უნივერსიტეტის T302 აუდიტორიაში ტექნოლოგიის სკოლის გაზაფხულის სემესტრის ყოველკვირეული სემინარის ფარგლებში ასოცირებული პროფესორი მურმან მარგველაშვილი და ტექნოლოგიის სკოლის მოწვეული ლექტორი დავით ჩხაიძე წაიკითხავენ საჯარო ლექციებს.
17:00 საათზე ასოცირებული პროფესორი მურმან მარგველაშვილი წაიკითხავს საჯარო ლექციას „მწვანე წყალბადი, მისი როლი გლობალურ ენერგეტიკულ გადასვლაში და საქართველოს პერსპექტივები“.
მომხსენებელი განიხილავს მწვანე წყალბადის შესაძლო როლს კლიმატის ცვლილების წინააღმდეგ გლობალურ ძალისხმევაში, წყალბადის წარმოებისა და მოხმარების თანამედროვე ტექნოლოგიების ტექნიკურსა და ეკონომიკურ მახასიათებლებს, მსოფლიოსა და რეგიონში მიმდინარე პროცესებს, რეგულირების ასპექტებს, ასევე საქართველოში წყალბადისა და მისი წარმოებულების გამომუშავებისა და მოხმარების პერსპექტივებს.
17:40 საათზე ტექნოლოგიის სკოლის მოწვეული ლექტორი დავით ჩხაიძე წაიკითხავს საჯარო ლექციას “SDTx – Software-defined RF transmitter“.
სემინარზე წარმოდგენილი იქნება ტექნოლოგიის სკოლის მიერ შექმნილი რადიოკომუნიკაციის ახალი მოწყობილობა: STDx – პროგრამული უზრუნველყოფით განსაზღვრული რადიოგადამცემები.
სამუშაო ენა: ქართული
დრო: 7 ივნისი, 17:00 საათი, 17:40 საათი
ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის გამზ. N3/5
დასწრება თავისუფალია.

„ბიობლიცი“
2024-06-08 11:00 - 17:00
8 ივნისს, 11:00-დან 17:00 საათის ჩათვლით ლისის ტბის მიმდებარე ტერიტორიაზე ილიას სახელმწიფო უნივერსიტეტის ორგანიზებითა და ERGA-ის (ევროპული გენომის ატლასი) დაფინანსებით, GEORBLITZ-ის ინიციატივის ფარგლებში გაიმართება „ბიობლიცი“.
ღონისძიების მიზანია, მონაწილეებს გაუზარდოს ინტერესი ველური ბუნების მიმართ და გააცნოს დაკვირვებისა და კვლევის ტექნიკა.
მეცნიერები და ღონისძიების სხვა მონაწილენი შეძლებენ საქართველოში არსებული ცოცხალი ორგანიზმების, კერძოდ, ორფრთიანების (ბუზები და მონათესავე ორგანიზმები), ხეშეშფრთიანების (ხოჭოები და მონათესავე ორგანიზმები), ამფიბიების, რეპტილიების, ქერცლფრთიანების (პეპლები და ჩრჩილები), სიფრიფანაფრთიანების (ფუტკრები, ხოჭოები, ჭიანჭველები) და ობობების შესახებ ცოდნის გაღრმავებას. ისინი შეარჩევენ კონკრეტულ სამუშაო ჯგუფს (სესიას), რომელთაგან თითოეული ორიენტირებული იქნება ზემოთ ჩამოთვლილი ორგანიზმებიდან ერთ-ერთ კატეგორიაზე, და შეისწავლიან.
12:00-დან 14:00 საათის ჩათვლით იმუშავებს ოთხი სამუშაო ჯგუფი, 15:00 საათიდან 17:00-ის ჩათვლით – კიდევ ოთხი, მონაწილეები გაეცნობიან ორგანიზმთა ჯგუფების ეკოლოგიურ მნიშვნელობას, მათ შესაძლებლობა მიეცემათ, ერთი დღით მოირგონ მეცნიერის ამპლუა, გამოიყენონ ნიმუშების შეგროვების პროფესიული ტექნიკა (ისინი თავად შეაგროვონ) და შემდეგ მიკროსკოპით დააკვირდნენ შეგროვებულ ნიმუშებს.
ღონისძიების მასპინძლები არიან ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის მკვლევრები და პროექტის მონაწილე სტუდენტები.
სამუშაო ჯგუფებში მონაწილეობის მსურველებმა რეგისტრაცია წინასწარ უნდა გაიარონ ბმულზე: Lisi Lake Bioblitz, 8th May 2024 – Google Forms
ღონისძიებაზე დასწრება თავისუფალია.
დრო:8 ივნისი, 11:00 – 17:00 საათი
ადგილმდებარეობა: ლისის ტბის მიმდებარე ტერიტორია

სოციოლოგიის კვირეული
2024-06-10 17:30 - 2024-06-14 18:00
10-14 ივნისს ილიას სახელმწიფო უნივერსიტეტის წიგნის სახლში „ლიგამუსი”გაიმართება სოციოლოგიის კვირეული. ღონისძიება გაიხსნება 10 ივნისს, 17:00 საათზე.
ილიაუნის სოციოლოგიის პროგრამის პროფესორები, დოქტორანტები, მოწვეული მკვლევრები ისაუბრებენ აქტუალურ საზოგადოებრივ საკითხებზე საქართველოში.
კვირეულზე წარმოდგენილი კვლევებისა და დისკუსიის თემატიკა მოიცავს შემდეგ საკითხებს: მოსახლეობის დამოკიდებულება ევროკავშირში გაწევრიანებისადმი, პროტესტი და ახალგაზრდების ღირებულებები, უთანასწორობა და სოციალური პოლიტიკა, აფხაზეთის კონფლიქტი და სხვ.

ფრანგულენოვანი წიგნის LA GÉORGIE À LA CROISÉE DES CULTURES (საქართველო კულტურათა გზაგასაყარზე) პრეზენტაცია
2024-06-10 19:00 - 20:00
10 ივნისს, 19:00 საათზე, ილიას სახელმწიფო უნივერსიტეტის G106 აუდიტორიაში გაიმართება ფრანგულენოვანი წიგნის La Géorgie à la croisée des cultures (საქართველო კულტურათა გზაგასაყარზე) პრეზენტაცია.
წიგნის გამოცემის იდეა დაიბადა მას შემდეგ, რაც 2022 წლის 29-30 ნოემბერს პარიზში, ზღვისიქითა მეცნიერებების აკადემიაში, საქართველოს კულტურის, სპორტისა და ახალგაზრდობის სამინისტროს დაფინანსებით, საფრანგეთში საქართველოს საელჩოს თანადაფინანსებით და ილიას სახელმწიფო უნივერსიტეტის მხარდაჭერით, ჩატარდა ამავე დასახელების კონფერენცია კულტურის სხვადასხვა სფეროს ქართველი და ფრანგი სპეციალისტების მონაწილეობით. კონფერენციის მასალები დაიბეჭდა 2023 წლის დეკემბერში აკადემიის ბიულეტენში Mondes & Cultures.
წინამდებარე ნაშრომი უფრო ფართო მასშტაბით წარმოადგენს ქართული კულტურის სხვადასხვა მიმართულებას, უხვად არის ილუსტრირებული.
გარეკანის ილუსტრაცია ეკუთვნის მხატვარ რუსუდან ფეტვიაშვილს. წიგნის შიგნით ასევე შეხვდებით ამავე მხატვრის მიერ შესრულებულ ოთხთავის იშვიათი ხელნაწერის რვა ილუსტრაციას და ვეფხისტყაოსნის ფრანგული თარგმანის ერთ ილუსტრაციას.
სამუშაო ენა: ქართული
დრო: 10 ივნისი, 19:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, ქ. ჩოლოყაშვილის 1. N1
დასწრება თავისუფალია.

„ტექნოლოგიური რისკების მართვა“ – დოქტორ ანდრეი-ტიტუს რადოვიჩის საჯარო ლექცია
2024-06-12 16:00 - 17:00
12 ივნისს, 16:00 საათზე, ილიას სახელმწიფო უნივერსიტეტის E315 აუდიტორიაში დოქტორი ანდრეი-ტიტუს რადოვიჩი (ბაბეშ-ბოლაის უნივერსიტეტი, რუმინეთი) წაიკითხავს ლექციას „ტექნოლოგიური რისკების მართვა“.
მომხსენებელი შეეხება რუმინეთში ტექნოლოგიური რისკების შეფასებისას სივრცული გეგმარების როლს, განიხილავს საუკეთესო გამოცდილებას, გამოწვევებსა და შესაძლებლობებს ამ მიმართულებით.
მომხსენებლის შესახებ ინფორმაცია იხილეთ ბმულზე: https://enviro.ubbcluj.ro/en/staff/asistent-cercetare-andrei-titus-radovici-3/
სამუშაო ენა: ინგლისური
დრო: 12 ივნისი, 16:00 საათი
ადგილმდებარეობა: ილიას სახელმწიფო უნივერსიტეტის E315 აუდიტორია, ქ. ჩოლოყაშვილის გამზ. N3/5
დასწრება თავისუფალია.

„დაგეგმვის პრაქტიკა – პროექტების გამოყენება საბავშვო ბაღში“ – ვებინარების ციკლი „საუკეთესო პრაქტიკა“
2024-06-13 20:00 - 21:00
13 ივნისს, 20:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით ინსტიტუტის ფეისბუქის გვერდზე გაიმართება ვებინერების ციკლის მეოთხე შეხვედრა თემაზე „დაგეგმვის პრაქტიკა – პროექტების გამოყენება საბავშვო ბაღში“.
ისაუბრებენ

ირინა შაქარაძე, ქობულეთის მე-6 საბავშვო ბაღის აღმზრდელი
ნინო ჯიჯავაძე, ილიას უნივერსიტეტის ადრეული განათლების სპეციალისტი

სამეცნიერო კონფერენცია „კულტის კონსტრუირება შუა საუკუნეების საქართველოში"
2024-06-14 11:00 - 13:00
14 ივნისს, 11:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში ილიაუნის შუა საუკუნეების კვლევის ცენტრის ორგანიზებით გაიმართება კონფერენცია „კულტის კონსტრუირება შუა საუკუნეების საქართველოში”.
კონფერენციაზე სხვადასხვა აკადემიური სფეროს წარმომადგენლები განიხილავენ კულტის ფორმირებასთან დაკავშირებულ სხვადასხვა ტიპის პრაქტიკასა და სტრატეგიას შუა საუკუნეების საქართველოში.
მოხსენებები შეეხება შუა საუკუნეების საზოგადოებრივ-კულტურული და რელიგიური ცხოვრების სხვადასხვა ასპექტს, რომლებშიც გაცხადებულია მმართველის, წმინდანის, ხატისა თუ რელიკვიების კულტი.
მომხსენებელთა მიერ გაანალიზებული იდეები და პრაქტიკა წარმოაჩენს შუა საუკუნეების საზოგადოების რაობასა და კულტურულ-იდეოლოგიურ მიზანდასახულობას.
იხ. აბსტრაქტი/დღის წესრიგი
სამუშაო ენა: ქართული
დრო: 14 ივნისი, 11:00 საათი ადგილმდებარეობა: ილიას სახელმწიფო უნივერსიტეტის ავსტრიული ბიბლიოთეკა (S507), გ. წერეთლის ქ. N3
დასწრება თავისუფალია.

ვორკშოპი „მომავლის პროფესიები“
2024-06-14 17:00 - 18:00
14 ივნისს 17:00 საათზე ვაკის პარკში მარი ბურდულის სახელობის ილიაუნის დასაქმების ფორუმი გაიმართება, რომელიც წელს HR Hub-თან თანამშრომლობით დასაქმების ფესტივალის ფარგლებში ჩატარდება.
17:00 საათზე ილიას სახელმწიფო უნივერსიტეტის კარავში სტუმრებს საშუალება ექნებათ მოისმინონ ილიაუნის ტექნოლოგიური მეწარმეობისა და ინოვაციების განვითარების ცენტრის ხელმძღვანელის ავთანდილ მღებრიშვილის მოხსენება თემაზე: „მომავლის პროფესიები“.
დასაქმების ფორუმში მონაწილეობის მსურველები დარეგისტრირდით ბმულზე: https://forms.gle/Qa1wkAgsSEx25ZPo9
მარი ბურდულის სახელობის დასაქმების ფორუმი ყოველწლიურად ტარდება სამსახურისა და კარიერული განვითარების მაძიებელი ილიას სახელმწიფო უნივერსიტეტის ნებისმიერი საფეხურის სტუდენტებისთვის, ასევე კურსდამთავრებულებისთვის.
HR hub-ი საქართველოში HR პროფესიონალების ყველაზე მსხვილი გაერთიანებაა, რომელშიც შედის 600-ზე მეტი კერძო და საჯარო სექტორის HR პრაქტიკოსი და დასაქმებისა და კარიერული განვითარების მასშტაბურ შესაძლებლობებს ქმნის სამსახურის ან კარიერული განვითარების მაძიებელთათვის.
ილიაუნის სტუდენტებსა და კურსდამთავრებულებს ექნებათ შესაძლებლობა, ინტერესების შესაბამისად შეხვდნენ 50-ზე მეტ დამსაქმებელ ორგანიზაციას, გაეცნონ მათ ვაკანსიებს და გააკეთონ განაცხადი.
ვაკანსიებისა და მონაწილე ორგანიზაციების ჩამონათვალის სანახავად ეწვიეთ ბმულს:https://bit.ly/3X41Gwz
ღონისძიება იხილეთ ბმულზე: https://www.facebook.com/events/449796220851795

HR HUB-თან ერთად დასაქმების ფორუმი ვაკის პარკში
2024-06-14 17:00 - 19:00
14 ივნისს 17:00 საათზე ვაკის პარკში HR Hub-ის დასაქმების ფესტივალის ფარგლებში ილიაუნის მარი ბურდულის სახელობის ყოველწლიური დასაქმების ფორუმი გაიმართება.
მარი ბურდულის სახელობის დასაქმების ფორუმი ყოველწლიურად ტარდება სამსახურისა და კარიერული განვითარების მაძიებელი ილიას სახელმწიფო უნივერსიტეტის ნებისმიერი საფეხურის სტუდენტებისთვის, ასევე კურსდამთავრებულებისთვის.
HR hub-ი საქართველოში HR პროფესიონალების ყველაზე მსხვილი გაერთიანებაა, რომელშიც შედის 600-ზე მეტი კერძო და საჯარო სექტორის HR პრაქტიკოსი და დასაქმებისა და კარიერული განვითარების მასშტაბურ შესაძლებლობებს ქმნის სამსახურის ან კარიერული განვითარების მაძიებელთათვის
ილიაუნის სტუდენტებსა და კურსდამთავრებულებს ექნებათ შესაძლებლობა, ინტერესების შესაბამისად შეხვდნენ 50-ზე მეტ დამსაქმებელ ორგანიზაციას, გაეცნონ მათ ვაკანსიებს და გააკეთონ განაცხადი.
ვაკანსიებისა და მონაწილე ორგანიზაციების ჩამონათვალის სანახავად ეწვიეთ ბმულს: https://bit.ly/3X41Gwz
ღონისძიება იხილეთ ბმულზე: https://www.facebook.com/events/449796220851795
14 ივნისს HR Hub-ის დასაქმებისა და განათლების ფესტივალზე მოსულ ილიაუნის სტუდენტებსა და კურსდამთავრებულებს, გარდა დამსაქმებლებთან შეხვედრისა, ილიას სახელმწიფო უნივერსიტეტის სტუდენტურ საქმეთა დეპარტამენტის კარიერული განვითარების ცენტრის ორგანიზებით შეგეძლებათ ეწვიოთ:
ილიას სახელმწიფო უნივერსიტეტის კარიერული განვითარების საინფორმაციო ცენტრს, სადაც მიიღებთ დეტალურ ინფორმაციას და ისარგებლებთ ვაკანსიებზე განაცხადის გაკეთებისთვის საჭირო დოკუმენტაციის მომზადების სერვისებით;
ილიას სახელმწიფო უნივერსიტეტის ტექნოლოგიური მეწარმეობისა და ინოვაციების განვითარების ცენტრის ხელმძღვანელის ავთანდილ მღებრიშვილის მოხსენებას თემაზე: მომავლის პროფესიები;
ფესტივალში მონაწილეობისთვის მსურველები დარეგისტრირდით ბმულზე: https://forms.gle/Qa1wkAgsSEx25ZPo9
მარი ბურდულის სახელობის ილიაუნის დასაქმების ფორუმის ფარგლებში 1 ივნისს 13:00 საათზე ილიაუნის G106 აუდიტორიაში ასევე გაიმართება კარიერული განვითარების ვორკშოპი, რომელსაც გაუძღვებიან აკადემიური წერის ცენტრის მასწავლებლები: მარიამ კუტუბიძე, თამუნა სულხანიშვილი, ნინო კვირიკაშვილი და ლაშა სალამაშვილი.
14 ივნისს, 17:00 საათზე ილიას სახელმწიფო უნივერსიტეტის კარავში სტუმრებს საშუალება ექნებათ მოისმინონ ილიაუნის ტექნოლოგიური მეწარმეობისა და ინოვაციების განვითარების ცენტრის ხელმძღვანელის ავთანდილ მღებრიშვილის მოხსენება თემაზე: „მომავლის პროფესიები“.
დრო: 14 ივნისი, 17:00-19:00 საათი
ადგილმდებარეობა: ვაკის პარკი

პანელური დისკუსია „ევროპული ინტეგრაცია სწავლებასა და კვლევაში“
2024-06-15 10:00 - 12:00
15 ივნისს ილიას სახელმწიფო უნივერსიტეტის G106 აუდიტორიაში გაიმართება პანელური დისკუსია „ევროპული ინტეგრაცია სწავლებასა და კვლევაში“.
პანელის მონაწილეები დაინტერესებულ საზოგადოებას გააცნობენ კლიმატის დაჩქარებული გლობალური ცვლილებების შედეგად წარმოქმნილი საფრთხეების შეფასებას, გაიმართება დისკუსია გამოწვევების ეფექტურად გადასაჭრელი გზების თაობაზე, მათ შორის საერთაშორისო კოლაბორაციული პროექტებისა და ცენტრების აუცილებლობაზე.
მოდერატორი – დავით თარხნიშვილი, ილიას სახელმწიფო უნივერსიტეტი
პანელის მონაწილეები:

ნინო დობორჯგინიძე, ილიას სახელმწიფო უნივერსიტეტის რექტორი
ბერნარდ მიზოფი, ლაიბნიცის ბიომრავალფეროვნების ცვლილების შემსწავლელი ინსტიტუტისა და კოენიგის მუზეუმის გენერალური დირექტორი (ბონი, გერმანია)
კარლო ამირგულაშვილი, საქართველოს გარემოს დაცვისა და სასოფლო მეურნეობის სამინისტროს ბიომრავალფეროვნებისა და ტყის დეპარტამენტის უფროსი
მიხეილ ელაშვილი, ილიას სახელმწიფო უნივერსიტეტის პროფესორი
ლევან ტიელიძე, ილიას სახელმწიფო უნივერსიტეტის პროფესორი
ნილს ჰეინი, CaBol პროექტის კოორდინატორი
ნინო პატარაია, ილიას სახელმწიფო უნივერსიტეტის პროფესორი
მიხეილ ელაშვილი, ილიას სახელმწიფო უნივერსიტეტი
ანკა დანი, სამეცნიერო კვლევის ეროვნული ცენტრი (CNRS), École Normale Supérieure (პარიზი, საფრანგეთი).

საქართველოს ინტეგრაცია ევროპულ სასწავლო და კვლევით ქსელებში ბოლო წლების განმავლობაში მნიშვნელოვან აქცენტს წარმოადგენს ქვეყნისთვის. განათლებისა და კვლევის სისტემების ევროპულ სტანდარტებსა და პრაქტიკასთან შესაბამისობაში მოსაყვანად ქვეყანამ უმაღლეს განათლებაში ხარისხის უზრუნველყოფის გასაუმჯობესებლად, სტუდენტებისა და პერსონალის მობილობის ხელშეწყობისა და კვლევის შესაძლებლობათა გასაძლიერებლად სხვადასხვა რეფორმა განახორციელა. ქართულმა უნივერსიტეტებმა და კვლევითმა ინსტიტუტებმა ევროპელ კოლეგებთან დაამყარეს პარტნიორობა და თანამშრომლობა, რომელიც ხელს უწყობს ცოდნის გაცვლას, ერთობლივ კვლევით საქმიანობასა და შესაძლებლობათა განვითარების ინიციატივებს.
ღონისძიებაზე ილიაუნის საერთაშორისო სადოქტორო სკოლა, ფოლკსვაგენისა და ლაიბნიცის ფონდები, ბონისა და ჰამბურგის ლაიბნიცის ბიომრავალფეროვნების კვლევითი ინსტიტუტის წარმომადგენლები ფართო საზოგადოებას წარუდგენენ ილიას სახელმწიფო უნივერსიტეტში დაფუძნებულ ორ მნიშვნელოვან კვლევით ერთეულს:

კარლ ფრიდრიხ ლემან-ჰაუპტის საერთაშორისო სადოქტორო სკოლა
ლაიბნიცის ბიომრავალფეროვნების ცვლილებების შემსწავლელი ქართულ-გერმანული სამეცნიერო ინსტიტუტი

2023 წლის 13 ივლისს ილიას სახელმწიფო უნივერსიტეტის ორგანიზებით ჩატარებულ პანელურ დისკუსიაზე გერმანიის განათლებისა და მეცნიერების სამინისტროს საპარლამენტო მდივანმა, დოქტორმა იენს ბრანდენბურგმა ისაუბრა საერთაშორისო თანამშრომლობისა და ეკოლოგიური და ბიომრავალფეროვნების კვლევების მიმართულებით საუნივერსიტეტო განათლების მნიშვნელობაზე და ხაზი გაუსვა შესაბამისი კვლევების გაძლიერების აუცილებლობას საქართველოში, როგორც ბიომრავალფეროვნების ცხელ წერტილში.
ქართველ, ევროპელ და სამხრეთ კავკასიის რეგიონის კოლეგებთან ერთად ილიაუნის პროფესორები წარადგენენ იმ კოლაბორაციულ პროექტებს, რომლებიც წინ უძღოდა ორივე სტრუქტურული ერთეულის დაარსებას.
კერძოდ, კავკასიის სიცოცხლის ბარკოდირების პროექტი (CaBol), რომელიც დაფინანსებული იყო გერმანიის განათლებისა და კვლევის ფედერალური სამინისტროს (BMBF) მიერ და მისი მთლიანი ბიუჯეტი შეადგენდა 3 მილიონ ევროს. ასევე კლიმატის ცვლილებასთან დაკავშირებული საერთაშორისო პროექტები, განხორციელებული კიოლნის უნივერსიტეტის გეოგრაფიის ინსტიტუტთან, გერმანიის არქეოლოგიურ ინსტიტუტთან, ლაიფციგის უნივერსიტეტის გეოგრაფიის ინსტიტუტსა და სხვა საერთაშორისო პარტნიორებთან ერთად.
პანელურ დისკუსიაში ასევე ჩაერთვება მეორე დიდი საერთაშორისო კონსორციუმი „კავკასიის გზაჯვარედინის ბირთვი- კლიმატის ცვლილება და კულტურული კავშირები“ (Caucasus Crossroads Core – Climate Change and Culture Connections (7C), რომელიც გეგმავს სამხრეთ კავკასიის რეგიონში, საქართველოში, გვიანი ჰოლოცენის პერიოდში დაცული კლიმატის, გარემოსდაცვითი, არქეოლოგიური და ისტორიული არქივებიდან რეკონსტრუირებული მონაცემების ინტეგრირებით განახორციელოს მაღალი იმპაქტის პირველი ინტერდისციპლინური ანალიზი, ცენტრალურ ევრაზიასა და აღმოსავლეთ ხმელთაშუა ზღვის რეგიონის წინაინსტრუმენტული ისტორიული კლიმატის ცვლილებისა და ადამიანის მაკროეკონომიკური და სოციალური ტრანსფორმაციების კვლევა.
ხანგრძლივობა: 90 წუთი
დრო: 15 ივნისი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N3

„რელიგიისა და რწმენის თავისუფლება საქართველოში – ახალგაზრდა მკვლევართა კვლევითი პროექტების შუალედური ანგარიში”
2024-06-17 17:00 - 18:00
17 ივნისს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ტოლერანტობისა და მრავალფეროვნების ინსტიტუტის (TDI) სასტიპენდიო კონკურსის გამარჯვებული მკვლევრები შუალედური შედეგების პრეზენტაციას გამართავენ.
ღონისძიების მხარდამჭერია ნიდერლანდების სამეფოს საელჩო. TDI-ის პროექტის „რელიგიისა და რწმენის თავისუფლების საკითხებზე აკადემიური კვლევის ხელშეწყობა“ მიზანია მულტიდისციპლინური, აკადემიური ცოდნის შექმნა რელიგიისა და რწმენის თავისუფლებისა და ინტერრელიგიური ურთიერთობების შესახებ და მისი პოპულარიზაცია.

მომხსენებლები:
თინათინ მაგრაქველიძე
„რელიგიური გაერთიანებების დაფინანსებისა და დაბეგვრის საკითხები 1953-1964 წლებში“
ელის ბაქრაძე
„რელიგია და რწმენის თავისუფლება სამცხე-ჯავახეთის სომეხ თემში (პოსტ-საბჭოთა საქართველოს რელიგიური ტრანსფორმაციის კონტექსტში)“
რატი ტყემალაძე, დაჩი ხონელიძე
„რელიგია და ეროვნულობის საკითხი ქართულ პოლიტიკურ პარტიებში 1892-1917 წლებში“

სამუშაო ენა: ქართული
დრო: 17 ივნისი, 17:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

გარე განათლება – ვებინარების ციკლი „საუკეთესო პრაქტიკა“
2024-06-20 20:00 - 21:00
20 ივნისს, 20:00 საათზე, ბავშვის განვითარების ინსტიტუტის ორგანიზებით გაიმართება ვებინერების ციკლის მეხუთე შეხვედრა თემაზე „გარე განათლება“.
ისაუბრებენ:

ნატალია ჩილაჩავა, ბათუმის მე-8 საბავშვო ბაღის მეთოდისტი;
თამთა კუხალეიშვილი, ილიას სახელმწიფო უნივერსიტეტის ადრეული განათლების სპეციალისტი.

შეხვედრა გაიმართება ბავშვის განვითარების ინსტიტუტის ფეისბუქის გვერდზე.

„დრეკადობის თეორიის კვაზისტატიკის ამოცანები სამგვარი ფოროვნობის მქონე ნანომასალებისთვის” – ასისტენტ-პროფესორ მარიამ მიქელაშვილის საჯარო ლექცია
2024-06-21 17:00 - 18:00
21 ივნისს, 17:00 საათზე, ილიას სახელმწიფო უნივერსიტეტის T302 აუდიტორიაში ტექნოლოგიის სკოლის გაზაფხულის სემესტრის ყოველკვირეული სემინარის ფარგლებში ასისტენტ-პროფესორი მარიამ მიქელაშვილი წაიკითხავს საჯარო ლექციას „დრეკადობის თეორიის კვაზისტატიკის ამოცანები სამგვარი ფოროვნობის მქონე ნანომასალებისთვის“.
XXI საუკუნეში ნანოსტრუქტურის ფოროვანი მასალების მექანიკური თვისებების პროგნოზირება უწყვეტ გარემოთა მექანიკის ერთ-ერთი აქტუალური თემაა.
ბუნებრივ და ხელოვნურ ნანოფოროვან მასალებს მრავალფოროვანი ნანომასშტაბიანი სტრუქტურის გამო უნიკალური მექანიკური, თერმული და სხვა თვისებები აქვთ, რის გამოც ფართოდ გამოიყენება ინჟინერიაში, ტექნოლოგიაში, მედიცინასა და სხვა არაერთ სფეროში.
მომხსენებელი ისაუბრებს, რა სახის ნანოსტრუქტურულ მასალებზე მიმდინარეობს კვლევები და რაოდენ მნიშვნელოვანია ბმული პროცესების მექანიკური ეფექტების გათვალისწინება ფოროვანი გარემოს თანამედროვე თეორიებში.
სამუშაო ენა: ქართული
დრო: 21 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის გამზ. N3/5

„შედარებითი ვებკორპუსები უცხო ენების სწავლებისა და შედარებითი კვლევებისათვის” - პროფესორ ვლადიმირ ბენკოს საჯარო ლექცია
2024-06-26 11:00 - 12:00
26 ივნისს, 11:00 საათზე, ილიას სახელმწიფო უნივერსიტეტის F303 აუდიტორიაში ლექსიკოგრაფიისა და ენობრივი ტექნოლოგიების ცენტრის ორგანიზებით სლოვაკეთის მეცნიერებათა აკადემიის წევრი, პროფესორი ვლადიმირ ბენკო სამაგისტრო და სადოქტორო საფეხურების სტუდენტებისათვის წაიკითხავს ლექციას „შედარებითი ვებკორპუსები უცხო ენების სწავლებისა და შედარებითი კვლევებისათვის“.
სამუშაო ენა: ინგლისური
დრო: 26 ივნისი, 11:00 საათი ადგილმდებარეობა: ილიას სახელმწიფო უნივერსიტეტის F303 აუდიტორია, ქ. ჩოლოყაშვილის გამზ. N3/5
დასწრება თავისუფალია.

„ტრავმა და საზოგადოება“ – ნატალია ზაზაშვილის სახელობის ყოველწლიური კონფერენცია
2024-06-26 11:00 - 16:00
26 ივნისს, 11:00 საათზე, ილიას სახელმწიფო უნივერსიტეტის G106 აუდიტორიაში ილიაუნის ფსიქიკური ჯანმრთელობის რესურსცენტრი და ადიქციის კვლევების ინსტიტუტი გამართავს ნატალია ზაზაშვილის სახელობის ყოველწლიურ კონფერენციას „ტრავმა და საზოგადოება“.
კონფერენცია ეწყობა საქართველოს ფსიქოტრავმის საზოგადოებასთან, საქართველოს წამების მსხვერპლთა რეაბილიტაციის ცენტრსა და ფონდთან „გლობალური ინიციატივა ფსიქიატრიაში – თბილისი“ თანამშრომლობით.
კონფერენციის წლევანდელი თემაა „ტრავმა და საზოგადოება: ეთიკა, პრაქტიკა, კვლევა“.
დღის წესრიგი
სამუშაო ენა: ქართული
დრო: 26 ივნისი, 11:00 – 16:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

მეცნიერებათა და ხელოვნების ფაკულტეტის სტუდენტურ კონფერენციათა სერია ჰუმანიტარულ და სოციალურ მეცნიერებებში
2024-06-27 15:00 - 2024-06-28 17:30
27-28 ივნისს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტი გამართავს სტუდენტურ კონფერენციას ჰუმანიტარულ და სოციალურ მეცნიერებებში.
კონფერენციაზე იმუშავებს შემდეგი სექციები:

სოციალურ მეცნიერებათა სექცია – რეგისტრაცია დაიწყება 14:30 საათზე, კონფერენცია – 15:00 საათზე.
ჰუმანიტარულ მეცნიერებათა სექცია – რეგისტრაცია დაიწყება 14:30 საათზე, კონფერენცია – 15:00 საათზე.

კონფერენციაზე მოხსენებით გამოვლენ ილიას სახელმწიფო უნივერსიტეტის საბაკალავრო პროგრამების სტუდენტები, რომელთაც გამოგზავნილი აქვთ შესაბამისი თემატური რეზიუმეები.
კონფერენციას დაესწრებიან და მომხსენებლებს შეაფასებენ ილიას სახელმწიფო უნივერსიტეტის შესაბამისი მიმართულების პროფესორები.
კონფერენციაზე დასასწრებად გთხოვთ, შეავსოთ მოკლე სარეგისტრაციო ფორმა:

https://forms.gle/B43ZvhxrSvSWQXLJA

დრო: 27-28 ივნისი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„გარემოს გათვალისწინება ეკონომიკურ ანალიზში: ევროკავშირის ნახშირბადის ბაზრის გაკვეთილები“ – პროფესორ მარია ტრიფონოვას საჯარო ლექცია
2024-06-27 17:00 - 18:00
27 ივნისს, 17:00 საათზე, ილიას სახელმწიფო უნივერსიტეტის T102 აუდიტორიაში ილიაუნის ენერგეტიკისა და მდგრადი განვითარების ინსტიტუტის მოწვევით სოფიის წმინდა კლიმენტ ოჰრიდელის უნივერსიტეტის ასოცირებული პროფესორი, დოქტორი მარია ტრიფონოვა წაიკითხავს ლექციას „გარემოს გათვალისწინება ეკონომიკურ ანალიზში: ევროკავშირის ნახშირბადის ბაზრის გაკვეთილები”.
მომხსენებელი ისაუბრებს ნახშირბადის ფასების მექანიზმის სირთულეებსა და ამ კუთხით ევროკავშირის გამოცდილებასა და გაკვეთილებზე, განიხილავს ნახშირბადის ფასის დადგენის ფუნდამენტურ საკითხებს, ევროკავშირის ემისიებით ვაჭრობის სისტემის (EU ETS) ეკონომიკურ ეფექტებს, ნახშირბადით ვაჭრობის სამომავლო პერსპექტივას ევროკავშირში, ასევე ნახშირბადის საზღვრის რეგულირების მექანიზმს (CBAM) და ეროვნულ პოლიტიკასა და მარეგულირებელ ჩარჩოს ენერგეტიკული თანამეგობრობის ქვეყნებში მონიტორინგის, ანგარიშგებისა და გადამოწმების (MRV) სისტემების ჩამოყალიბებისა და ფუნქციონირებისთვის.
სემინარი დასრულდება დისკუსიით საქართველოსთვის ამ მექანიზმების გამოყენებისა და მათი შესაძლო ეკონომიკური ეფექტების შესახებ.
განსახილველი თემები:

ნახშირბადის ბაზრის პრინციპები და ეკონომიკური შედეგები;
ნახშირბადის ბაზრის ევროპული მოდელი და მისი შესაძლო გამოყენება სხვა რეგიონებში;
ენერგეტიკული გაერთიანების MRV სისტემის ოპერაციული ასპექტები;
საქართველოში ნახშირბადის ბაზრის დანერგვის პერსპექტივები.

სამუშაო ენა: ინგლისური
დრო: 27 ივნისი, 17:00
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.

საინფორმაციო შეხვედრა გაცვლითი პროგრამების შესახებ
2024-06-27 20:00 - 21:00
27 ივნისს, 20:00 საათზე, ილიას სახელმწიფო უნივერსიტეტის G106 აუდიტორიაში გაიმართება საინფორმაციო შეხვედრა სტუდენტებთან Erasmus-სა და სხვა გაცვლით პროგრამებში მონაწილეობის შესახებ.
მომხსენებლები:
თამარ თათეშვილი, ილიას სახელმწიფო უნივერსიტეტის კომპიუტერული მეცნიერების მიმართულების მესამე კურსის სტუდენტი.

2023, პოლონეთი – WSB University, Erasmus-ის პროგრამა
2024, ქლივლენდი, მისისიპი – Delta State University, Ugrad-ის პროგრამა

ანა ქათამაძე, ილიას სახელმწიფო უნივერსიტეტის კომპიუტერული ინჟინერიის მიმართულების მესამე კურსის სტუდენტი

2023, პოლონეთი – Poland University of Lomza, Erasmus

დასასრულ მომხსენებლები უპასუხებენ შეკითხვებს.
რეგისტრაციისთვის შეავსეთ ანკეტა ბმულზე: https://forms.gle/zL4gXuhTQhzFz9t26
სამუშაო ენა: ქართული
დრო: 27 ივნისი, 20:00 საათი ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

პროფესორ მიხაილ ზილმბერმინტის საჯარო ლექციები
2024-06-28 16:00 - 18:00
28 ივნისს, 16:00 საათზე, ილიას სახელმწიფო უნივერსიტეტის G106 აუდიტორიაში საქართველოს ენდოკრინოლოგიისა და მეტაბოლიზმის ასოციაციასთან თანამშრომლობით ჯონს ჰოპკინსის უნივერსიტეტის წამყვანი ენდოკრინოლოგი, პროფესორი მიხაილ ზილმბერმინტი წაიკითხავს საჯარო ლექციებს:

ენდოკრინული ჰოსპიტალისტი: დიაბეტის მოვლის ხარისხის გაუმჯობესება;

ჰოსპიტალიზებულ პაციენტებში დიაბეტის მართვა (გასაკვირად მარტივად).

სამუშაო ენა: ინგლისური
დრო: 28 ივნისი, 16:00-18:00 საათი ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

ტექნოლოგიის სკოლის ასოცირებული პროფესორები ზურაბ რატიანი და ელინა ბაქრაძე წაიკითხავენ საჯარო ლექციებს
2024-06-28 17:00 - 19:00
28 ივნისს ილიას სახელმწიფო უნივერსიტეტის T302 აუდიტორიაში ტექნოლოგიის სკოლის გაზაფხულის სემესტრის ყოველკვირეული სემინარის ფარგლებში ტექნოლოგიის სკოლის ასოცირებული პროფესორები ზურაბ რატიანი და ელინა ბაქრაძე წაიკითხავენ საჯარო ლექციებს.
17:00 საათზე პროფესორი ზურაბ რატიანი – ლექციას „კვანტური კომპიუტერების ფიზიკური მოდელები“.

განიხილავს კვანტური კომპიუტერის კომპონენტების ერთ-ერთი შესაძლო ფიზიკურ- რეალიზაციას.

17:40 საათზე პროფესორი ელინა ბაქრაძე წაიკითხავს ლექციას „წყლისა და ატმოსფერული ჰაერის ხარისხობრივი მონიტორინგი და გამოწვევები”.

მსმენელი გაეცნობა ინფორმაციას საქართველოში გარემოს (წყლის, ჰაერის, ნიადაგის) დაბინძურების მონიტორინგის შესახებ.

სამუშაო ენა: ქართული
დრო: 28 ივნისი, 17:00 საათი, 17:40 საათი ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის გამზ. N3/5
დასწრება თავისუფალია.

საზღვრებს მიღმა: კორეულ-ქართული ახალგაზრდული ბანაკი 2024
2024-07-04 10:00 - 2024-08-05 10:30
4-8 ივლისს ილიას სახელმწიფო უნივერსიტეტში კორეის ინჰას უნივერსიტეტისა და ილიას სახელმწიფო უნივერსიტეტის კორეის კვლევების ცენტრის ინიციატივით, გ. წერეთლის აღმოსავლეთმცოდნეობის ინსტიტუტისა და ილიაუნის კორეული კულტურის სტუდენტური კლუბის მონაწილეობით გაიმართება 5-დღიანი სტუდენტური კონფერენცია/ბანაკი.
4 და 5 ივლისს თბილისში გაიმართება აკადემიური კონფერენცია.
დამსწრე საზოგადოებას საშუალება ექნება, მოუსმინოს და შეკითხვები დაუსვას კორეელ და ქართველ მომხსენებლებს, გაეცნოს საქართველო-კორეის ურთიერთობებთან დაკავშირებულ სხვადასხვა სფეროს მნიშვნელოვან საკითხებს..
ღონისძიებას გახსნის ილიას სახელმწიფო უნივერსიტეტის რექტორი ნინო დობორჯგინიძე.
პროგრამის სანახავად იხილეთ ბმული: https://events.iliauni.edu.ge/wp-content/uploads/2024/06/83896.pdf
ღონისძიების სპონსორები:

ილიას სახელმწიფო უნივერსიტეტი
ინჰას უნივერსიტეტი
კორეის რესპუბლიკის საელჩოს ოფისი საქართველოში
გ. წერეთლის აღმოსავლეთმცოდნეობის ინსტიტუტი
უცხო ენების სასწავლო ცენტრიMillennium House
რესტორანი „სეული“
რესტორანი KOREA
მეღვინეობა „აკიდო“
მეღვინეობა Muzze
ქართული ჩიფსი „ფრიქსი • FRIXX“
Ottogi Georgia
AlterSocks • ალტერსოქსი

სამუშაო ენა: ინგლისური
დრო:

4 ივლისი, 10:00 საათი ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N3
5 ივლისი, 10:30 საათი ადგილმდებარეობა: ილიას სახელმწიფო უნივერსიტეტის T106 აუდიტორია, გ. წერეთლის ქ. N3

დასწრება თავისუფალია.

ილიაუნის ტექნოლოგიის სკოლის ასოცირებული პროფესორის, ია კუპატაძისა და ასისტენტ-პროფესორ ნანა ზაზანაშვილის საჯარო ლექციები
2024-07-05 17:00 - 18:00
5 ივლისს ილიას სახელმწიფო უნივერსიტეტის T302 აუდიტორიაში ტექნოლოგიის სკოლის გაზაფხულის სემესტრის ყოველკვირეული სემინარის ფარგლებში ილიაუნის ტექნოლოგიის სკოლის ასოცირებული პროფესორი ია კუპატაძე და ასისტენტ-პროფესორი ნანა ზაზანაშვილი წაიკითხავენ საჯარო მოხსენებებს.

17:00 საათი – „თბილისი, როგორც ურბანული თანაკვეთის სივრცე – პროექტის ფარგლებში შესრულებული სამუშაოს წარდგენა“

ტექნოლოგიის სკოლის ასოცირებული პროფესორი ია კუპატაძე
სემინარზე წარმოდგენილი იქნება პროექტის „თბილისი, როგორც ურბანული თანაკვეთის სივრცე“ ფარგლებში ია კუპატაძისა და მისი გუნდის მიერ შესრულებული სამუშაო. თბილისი მოსახლეობის მრავალფეროვნებით, ისტორიით, მოგონებებით, ურბანული ქსოვილით ქმნიდა ქალაქის მრავალშრიან სურათს – ანსამბლს, რომელიც საბჭოთა პერიოდის დაწყებასთან ერთად მნიშვნელოვნად იცვლება, საბჭოთა ქალაქის განვითარების ძირითადი პრინციპების გათვალისწინებით იგეგმება და ამ სისტემის იდეოლოგიის ერთ-ერთ მატარებელ ორგანიზმად გადაიქცევა.
სემინარზე განხილული იქნება თბილისის განვითარების ეტაპები, კონცეფციები და რეალურად განხორციელებული ცვლილებები საბჭოთა ურბანიზმის ძირითადი პრინციპების გათვალისწინებით.

17:40 საათი – „თბილისის ურბანული გამოწვევები მტკვრის მარჯვენა სანაპიროს მაგალითზე“

ტექნოლოგიის სკოლის ასისტენტ-პროფესორი ნანა ზაზანაშვილი
სემინარზე წარმოდგენილი იქნება კვლევის შედეგები – მტკვრის მარჯვენა სანაპიროს ურბანული განვითარების ტენდენციების მიმოხილვა, საკვლევ არეალში დაგეგმილი მშენებლობების შეფასება და მათი ზეგავლენა კულტურული მემკვიდრეობის, მიწათსარგებლობისა და მობილობის კუთხით.
კვლევა განხორციელდა ღია საზოგადოების ფონდის (სამოქალაქო საზოგადოების ფონდი) მხარდაჭერით.
კვლევის ავტორები: თამარ ამაშუკელი, ნანა ზაზანაშვილი, ანა ხუროძე, ელენე ხუნდაძე, ვიზუალური მასალა: პავლე მაისურაძე, გიორგი მუზაშვილი, მიხეილ ჭინჭარაული
სამუშაო ენა: ქართული
დრო: 5 ივლისი, 17:00 საათი
ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2024

„სამაგიდო თამაშების საღამო 2.0” ილიაუნის სტუდენტებისთვის
2024-07-05 19:00 - 20:00
5 ივლისს, 19:00 საათზე, ილიას სახელმწიფო უნივერსიტეტის E კორპუსში ილიაუნის ტექნოლოგიური მეწარმეობისა და ინოვაციების განვითარების ცენტრისა და ილიაუნის Startup Grind-ის სტუდენტური წარმომადგენლობის ორგანიზებით გაიმართება სამაგიდო თამაშების საღამო Board Game Night.
ღონისძიებაზე საერთაშორისო და ადგილობრივ სტუდენტებს საშუალება ექნებათ, დამეგობრდნენ და ითამაშონ:

Catan
Wavelength
Azul
Dixit
Codenames
Mafia
Avalon
Risk
Werewolf
Uno

მონაწილეობისთვის 5 ივლისის ჩათვლით შეავსეთ სააპლიკაციო ფორმა.
სარეგისტრაციო ფორმა: https://forms.gle/Uo3V67pRUf3AistB7
საერთაშორისო ორგანიზაციის Startup Grind წარმომადგენლობა საქართველოს საუნივერსიტეტო მასშტაბით პირველად 2023 წელს ილიას სახელმწიფო უნივერსიტეტში გაიხსნა.
Startup Grind-ის საუნივერსიტეტო წარმომადგენლობის მიზანია საუნივერსიტეტო სტარტაპსაზოგადოების შექმნა, რომელიც ხელს შეუწყობს საქართველოს სამეწარმეო პოტენციალის წარმოჩენას როგორც ადგილობრივ, ისე საერთაშორისო დონეზე.
დრო: 5 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის E კორპუსი, უნიფუდი, ქ. ჩოლოყაშვილის გამზ. N3/5

საზაფხულო ტრენინგი იმპლემენტაციურ მეცნიერებასა და ბიოსტატისტიკაში
2024-07-10 08:00 - 2024-07-12 17:00
10, 11 და 12 ივლისს, ილიას სახელმწიფო უნივერსიტეტში, საბუნებისმეტყველო მეცნიერებებისა და მედიცინის ფაკულტეტის ბაზაზე Georgian Implementation Science Fogarty Training (GIFT) პროგრამის ფარგლებში ჩატარდება საზაფხულო ინტენსიური ტრენინგი აშშ-ს იელის უნივერსიტეტის საზოგადოებრივი ჯანდაცვის სკოლის წამყვანი პროფესორების მიერ.
ტრენინგის მიზანია დაინტერესებულ პირებს დაეხმაროს იმპლემენტაციურ მეცნიერებასა და ბიოსტატისტიკაში თეორიული და პრაქტიკული უნარების განვითარებაში.
ვისთვის არის ტრენინგი: საზოგადოებრივი ჯანდაცვის მაგისტრატურის და დოქტორანტურის სტუდენტებისთვის, დასაქმებული საზოგადოებრივი ჯანდაცვის სპეციალისტებისთვის, პედაგოგებისთვის, ლექტორებისა და პროფესორებისთვის
ადგილების რაოდენობა შეზღუდულია – მაქსიმუმ 100 მონაწილე (სამუშაო მიმართულებებად დაყოფით 40-40-20).
ტრენინგში მონაწილეობა უფასოა, გაიცემა დასწრების სერტიფიკატები.
ტრენინგის დღის წესრიგი იხილეთ: https://events.iliauni.edu.ge/wp-content/uploads/2024/07/83580.pdf
ტრენინგზე დასასწრებად გაიარეთ რეგისტრაცია: https://form.jotform.com/240945889308067
ტრენინგზე მსურველთა რეგისტრაცია დაიხურება 2024 წლის 1 ივლისს. ვინაიდან მონაწილეთა რაოდენობა შეზღუდულია, პირველი 100 რეგისტრირებული მონაწილე მიიღებს ტრენინგზე დასწრების შესაძლებლობას. რეგისტრირებული მონაწილეები მიიღებენ დეტალებს ტრენინგამდე რამდენიმე დღით ადრე.
კითხვების შემთხვევაში მიმართეთ: irma.kirtadze@iliauni.edu.ge
სამუშაო ენა: ინგლისური
დრო: 10, 11 და 12 ივლისი
